section_heading: Solo karijera
paragraph_text: Vince okuplja hard rock sastav i potpisuje ugovor za snimanja s 'MCA Recordsom'. Stupio je u kontakt sa svojim starim prijateljem Teddyem Toiem s kojim je u Londonu radio na raznim snimanjima. U lipnju 1970. godine sastavio je skupinu pod imenom 'Fanny Adams', a čine ga članovi Vince Melouney (gitara), Johnny Dick (bubnjevi), Doug Parkinson (vokal) i Teddy Toi (bas-gitara). Snimali su materijal za jedan studijski album kojeg su nazvali Fanny Adams, a sastojao se od teških  riffova na gitari i žestoke vokalne izvedbe. Imali su nekoliko nastupa po Australiji, a nastupili su i na 'Myponga festivalu' u siječnju 1971. godine. MCA objavljuje jedan singl s albuma "Got To Get A Message To You" (koji je njihovo originalno djelo, a ne skladba pod istim imenom od Bee Geesa), potpomognut s još jednom skladbom "They're All Losers, Honey". Na žalost raspali su odmah nakon objavljivanja albuma 1971. godine. Vince Melouney prihvaća poziv sastava 'The Cleves' iz Novog Zelanda za australsku turneju. Nakon toga svira u Melbourneu sa svojim sastavom 'Flite'. Nakratko se pridružio kao član sastavu 'Barrie McAskill People', prije nego što je prihvatio ponudu glazbenog direktora 'New Seekersa' za njihovu englesku turneju.